**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 146**

(protokols Nr. 6, 30. p.)

**Par** **līdzfinansējuma piešķiršanu nodibinājumam “Madonas Valsts Ģimnāzijas attīstības fonds” dalībai LEADER projektu konkursā**

Madonas novada pašvaldībā saņemts nodibinājuma “Madonas Valsts Ģimnāzijas attīstības fonds” iesniegums (reģistrēts Madonas novada pašvaldībā 13.02.2025 ar Nr. 2.1.3.1/25/643) ar lūgumu piešķirt līdzfinansējumu dalībai LEADER projektu konkursā 10% apmērā no kopējām projekta izmaksām.

Nodibinājums “Madonas Valsts Ģimnāzijas attīstības fonds” izstrādā projekta pieteikumu “Atpūtas vieta ar dabiskas pļavas elementiem pilsētā” Madonas novada fonda izsludinātajā projektu pieteikumu LEADER 7. kārtā, aktivitātē “Kopienu spēcinošas un vietas attīstību sekmējošas iniciatīvas”.

Kopējā projekta izmaksu summa ir 12 000,00 EUR (divpadsmit tūkstoši *euro*, 00 centi), nepieciešamā līdzfinansējuma summa ir EUR 1200.00 (viens tūkstotis divi simti *euro*, 00 centi).

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt nodibinājumam “Madonas Valsts Ģimnāzijas attīstības fonds” līdzfinansējumu dalībai LEADER 7. kārtā, aktivitātē “Kopienu spēcinošas un vietas attīstību sekmējošas iniciatīvas” EUR 1200.00 (viens tūkstotis divi simti *euro*, 00 centi) apmērā, bet ne vairāk kā 10% no kopējās tāmes summas, projekta apstiprināšanas gadījumā.
2. Līdzfinansējumu piešķirt no Attīstības nodaļas 2025. gada budžeta pozīcijas “Atbalsts nevalstiskajām organizācijām”, kods: 1501.14

Domes priekšsēdētājs A. Lungevičs

*A. Noviks 28378298*